CELEX: 62017CA0066
Language: lt
Date: 2017-12-14 00:00:00
Title: Byla C-66/17: 2017 m. gruodžio 14 d. Teisingumo Teismo (septintoji kolegija) sprendimas byloje (Sąd Rejonowy Poznań-Grunwald i Jeżyce w Poznaniu (Lenkija) prašymas priimti prejudicinį sprendimą) Grzegorz Chudaś, Irena Chudaś / DA Deutsche Allgemeine Versicherung Aktiengesellschaft (Prašymas priimti prejudicinį sprendimą — Teismų bendradarbiavimas civilinėse bylose — Reglamentas (EB) Nr. 805/2004 — Taikymo sritis — Neginčytinų reikalavimų Europos vykdomasis raštas — Vykdomieji raštai, galintys būti pripažinti Europos vykdomaisiais raštais — Teismo sprendime, kuris neapima neginčytino reikalavimo, esantis sprendimas dėl išlaidų, susijusių su teismo procesu, sumos — Netaikymas)

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/13
            
         2017 m. gruodžio 14 d. Teisingumo Teismo (septintoji kolegija) sprendimas byloje (Sąd Rejonowy Poznań-Grunwald i Jeżyce w Poznaniu (Lenkija) prašymas priimti prejudicinį sprendimą) Grzegorz Chudaś, Irena Chudaś / DA Deutsche Allgemeine Versicherung Aktiengesellschaft
   
   (Byla C-66/17) (1)
   
   ((Prašymas priimti prejudicinį sprendimą - Teismų bendradarbiavimas civilinėse bylose - Reglamentas (EB) Nr. 805/2004 - Taikymo sritis - Neginčytinų reikalavimų Europos vykdomasis raštas - Vykdomieji raštai, galintys būti pripažinti Europos vykdomaisiais raštais - Teismo sprendime, kuris neapima neginčytino reikalavimo, esantis sprendimas dėl išlaidų, susijusių su teismo procesu, sumos - Netaikymas))
   (2018/C 052/17)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Sąd Rejonowy Poznań-Grunwald i Jeżyce w Poznaniu
   
   
      Šalys pagrindinėje byloje
   
   
      Pareiškėjai: Grzegorz Chudaś, Irena Chudaś
   
      Atsakovė: DA Deutsche Allgemeine Versicherung Aktiengesellschaft
   
   
      Rezoliucinė dalis
   
   2004 m. balandžio 21 d. Europos Parlamento ir Tarybos reglamento (EB) Nr. 805/2004, sukuriančio neginčytinų reikalavimų Europos vykdomąjį raštą, 4 straipsnio 1 punktas ir 7 straipsnis turi būti aiškinami taip, kad vykdytinas sprendimas dėl bylinėjimosi išlaidų sumos, esantis teismo sprendime, kuris neapima neginčytino reikalavimo, negali būti pripažintas Europos vykdomuoju raštu.
   
      (1)  OL C 161, 2017 5 22.